Noli Me Tangere

An Noli Me Tangere (Bikol: Hare Sakô Pagdutâ) iyo an nobelang sinurat ni Jose Rizal. Inot ining nalagdâ kan 1887 sa Berlin, Alemanya sa tabang ni Dr. Maximo Viola. Ini ay nakasurat sa Espanyol. An padis kaini sa Ingles dati tituladong Social Cancer alagad an mga bagong iningles kaini piggamit na an orihinal na titulo sa Latin. 

An literal na kahulogan kan titulo boot sabihon, Hare Sako Pagdota na sinasabing sinipi' sa Ebanghelyo ni Juan (20: 09-17) sa Bibliya.Pigtutukoy ini sa pangyari kan si Hesus nabuhay-liwat halì sa kagadanan asin sinabi niya ki Maria Magdalena na hare siya pag-dòtan ta dai pa siya nasakat sa saiyang Ama. Alagad, an Sudetanong Aleman na doktor na amigo ni Rizal si Ferdinand Blumentritt, nagsabi na an noli me tangere iyo an garamiton na termino kan mga optalmologo pagtukoy kan kanser sa takob-takob. Maroromdoman si Rizal na sarô man na optalmologo.

 Hilingon man 
 El Filibusterismo

Category:Mga babasahon